Ιερά Μητρόπολις Πειραιώς

Η Ιερά Μητρόπολις Πειραιώς είναι Μητρόπολη της Εκκλησίας της Ελλάδος. Περιλαμβάνει τις περιοχές του Δήμου Πειραιά και των τέως Δήμων Δραπετσώνας και Αγίου Ιωάννου Ρέντη.

Ιστορία
Από της ιδρύσεως του Αυτοκέφαλου της Εκκλησίας της Ελλάδος, το 1833, και της σύστασης του νέου δήμου του Πειραιά και μέχρι τις 8 Ιανουαρίου του 1962, το Νέο Φάληρο και οι μεταγενέστεροι Δήμοι Δραπετσώνας, Ρέντη, Νίκαιας, Κορυδαλλού, Κερατσινίου και Περάματος υπάγονταν αρχικά στην Μητρόπολη Αθηνών και στη συνέχεια στην Ιερά Αρχιεπισκοπή Αθηνών. Το 1917 ιδρύεται από τον Αρχιεπίσκοπο Αθηνών Θεόκλητο Α΄ Αρχιεπισκοπικό Γραφείο στον Πειραιά, για την καλύτερη ποιμαντική εξυπηρέτηση των χριστιανών της περιοχής. Έτσι από το 1926, τον εκάστοτε Αρχιεπίσκοπο εκπροσωπεί στον Πειραιά βοηθός επίσκοπος.

Τον Ιανουάριο του 1962 ιδρύεται η Ιερά Μητρόπολις Πειραιώς, με το νόμο 3952/1959 και το Βασιλικό Διάταγμα της 16/1959. Τοποτηρητής της νεοσυσταθείσας Ιεράς Μητροπόλεως Πειραιώς ορίζεται ο Μητροπολίτης Ύδρας, Σπετσών και Αιγίνης Προκόπιος, ο οποίος με τη σειρά του όρισε πρώτο Γενικό Αρχιερατικό Επίτροπο τον τότε πανοσιολογιότατο αρχιμανδρίτη Αθανάσιο Κοντογιάννη. Ο τελευταίος υπήρξε και ο ουσιαστικός οργανωτής της διοίκησης αλλά και της πνευματικής ανάδειξης της νεοσυσταθείσας μητρόπολης.

Το Νοέμβριο του 1965, μετά τον θάνατο του τοποτηρητή, εκλέγεται πρώτος Μητροπολίτης Πειραιώς και Φαλήρου ο μητροπολίτης Αργολίδος Χρυσόστομος. Στις 12 Ιανουαρίου 1978 Μητροπολίτης Πειραιώς εξελέγη ο Μητροπολίτης Ρωγών Καλλίνικος, ο οποίος παραιτήθηκε το 2006. Στις 28 Φεβρουαρίου 2006 η Ιερά Σύνοδος εξέλεξε Μητροπολίτη Πειραιώς τον Επίσκοπο Χριστιανουπόλεως κ. Σεραφείμ (Μεντζελόπουλο), τότε Αρχιγραμματέα της Ιεράς Συνόδου.

Επισκοπικός κατάλογος

Ιεροί ναοί
Στην Ιερά Μητρόπολη Πειραιώς υπάγονται 31 Ενοριακοί Ναοί, που κατανέμονται σε 4 Αρχιερατικές Περιφέρειες, 11 Παρεκλήσια και 1 Ναός Κοιμητηρίων. Αυτοί είναι:

Ενοριακοί Ναοί
 Α' Αρχιερατική Περιφέρεια

 Αγίας Τριάδος Καθεδρικός Ναός.
 Αγίου Σπυρίδωνος Πειραιάς.
 Αγίου Νικολάου Πειραιάς.
 Αγίων Κωνσταντίνου και Ελένης Πειραιάς.
 Ευαγγελιστρίας Πειραιάς.
 Παναγίας Μυρτιδιώτισσας Πειραιάς.
 Αγίου Δημητρίου Ν. Φάληρο.
 Αγίου Χαραλάμπους Καστέλλα.
 Προφήτη Ηλία Καστέλλα.
 Τιμίου Σταυρού Καστέλλα.

 Β' Αρχιερατική Περιφέρεια
 Αγίου Νείλου Πειραιάς.
 "Ρόδον Αμάραντον" Πειραιάς.
 Αγίας Παρασκευής Καλλίπολις.
 Αγίου Βασιλείου Καλλίπολις.
 Ζωοδόχου Πηγής Χ"κυριάκειο.

 Γ' Αρχιερατική Περιφέρεια
 Αγίας Μαρίνας Πειραιάς.
 Αγίου Ιωάννη Ρέντη Ρέντης.
 Αγίου Ιωάννη Βαπτιστή Ρέντης.
 Κοίμησης Θεοτόκου Ρέντης.
 Αγίας Σοφίας Αγία Σοφία.
 Αγίου Ελευθερίου Καμίνια.
 Αγίων Αναργύρων Καραβάς.
 Εισοδίων Θεοτόκου Βώκος.
 Μεταμόρφωσης Σωτήρος Π. Κοκκινιά.
 Ζωοδόχου Πηγής Καμίνια

 Δ' Αρχιερατική Περιφέρεια
 Αγίου Διονυσίου Πειραιάς.
 Υπαπαντής Κυρίου Πειραιάς.
 Αγίου Παντελεήμονος Δραπετσώνα.
 Αγίου Φανουρίου Δραπετσώνα.
 Αναλήψεως Κυρίου Δραπετσώνα.
 Αγίου Δημητρίου Ταμπούρια.

Ιδρυματικοί Ναοί

Ονομάζονται και Καθιδρυματικοί Ιεροί Ναοί ή Παρεκκλήσια και αυτοί είναι:
 Αγίας Αικατερίνης Καστέλλα.
 Αγίας Βαρβάρας Αμφιάλη.
 Αγίας Βαρβάρας Τζάνειο Ορφανοτροφείο.
 Αγίας Όλγας Ναυτικό Νοσοκομείο Πειραιώς.
 Αγίου Χαραλάμπους Πειραιά.
 Αγίων Αναργύρων Καλλίπολη.
 Αγίων Αναργύρων Καραβάς.
 Αγίων Αναργύρων Τζάνειο Νοσοκομείο.
 Ζωοδόχου Πηγής Καμίνια. 
 Ζωοδόχου Πηγής Κοκκινιά και 
 Μεταμόρφωσης Σωτήρος Παλαιά Κοκκινιά.

Εικόνες

Παραπομπές

Εξωτερικοί σύνδεσμοι
Ιερά Μητρόπολη Πειραιώς
Πειραϊκή Εκκλησία

Πειραιως